Magnus Ngei Abe
Magnus Ngei Abe (an haife shi a ranar 24 ga watan Mayun 1965) ɗan siyasar Najeriya ne wanda ya yi aiki a matsayin Sanata mai wakiltar Ribas ta Kudu maso Gabas Sanata na jihar Ribas, Najeriya. An fara zaɓen shi a majalisar dattawan Najeriya a cikin shekarar 2011 a zaɓen tarayya na cikin watan Afrilun 2011 sannan kuma an sake zaɓe a cikin watan Disamban 2016. A zaben shekarar 2015, ya sha kaye a zaɓen fidda gwani da Sanata Olaka Nwogu ya yi. Kafin zaɓen, kamar sauran a Rivers, kotu ta soke zaɓen, wanda ya sa a sake zaɓen. A cikin shekara ta 2019, Abe ya gaji Hon. Barry Mpigi.

Rayuwar farko da ilimi 
An haifi Magnus Ngei Abe a ranar 24 ga watan Mayun 1965 a Nchia, Eleme, Jihar Ribas. Ya halarci St. Patrick College, Ikot-Ansa, Calabar da Akpor Grammar School, Ozuoba.

Aikin doka 
Bayan samun LL. Digiri na biyu a fannin shari'a, an kira shi zuwa Lauyoyin Najeriya a shekara ta 1987, inda ya fara aiki a matsayin mai ba da shawara na jiha a ma'aikatar shari'a ta tarayya, Legas. Ya shiga aikin sirri a matsayin ƙaramin abokin tarayya tare da Okocha & Okocha, Manuchim Chambers, daga baya ya zama abokin gudanarwa tare da Etim-Inyang, Abe a Fatakwal.

Sana'ar siyasa 
Abe ya shiga siyasa ne a cikin shekarar 1999 lokacin da aka zaɓe shi a matsayin dan majalisar dokokin jihar Ribas, ya zama shugaban marasa rinjaye. A shekara ta 2003 ya koma PDP, kuma daga shekarar 2003 zuwa 2007 ya kasance kwamishinan yaɗa labarai na jihar Ribas a gwamnatin gwamna Peter Odili. Lokacin da Gwamna Chibuike Amaechi ya shiga ofis a cikin watan Mayun 2007, an naɗa Abe a matsayin sakataren gwamnatin jihar. Ya yi murabus ne don neman kujerar Sanata mai wakiltar Ribas ta Kudu maso Gabas, amma sai aka sake naɗa shi a matsayin sakataren gwamnatin jihar Ribas. 

A zaɓen da aka yi a cikin watan Afrilun 2011, Abe ya samu ƙuri'u 154,218, yayin da Dr. Nomate Toate Kpea na jam'iyyar Action Congress of Nigeria (ACN) ya samu kuri'u 34,978. Sanata Magnus Abe ya koma jam’iyyar All Progressives Congress (APC) a ranar 29 ga watan Janairun 2014.

Manazarta 

Rayayyun mutane
Haihuwan 1965
Jihar rivers